# Procès criminel de la dernière sorcière brulée à Genève le 6 avril 1652/Troisièmes répétitions de Michée Chauderon en la torture

I. Si elle estoit pas disposée à confesser son crime ? — R. Qu’elle y estoit disposée moyennant l’assistance de Dieu.
I. Qu’elle desclare donc que ce malheur luy est arrivé. — R. Que c’estoit par le moyen de l’ombre qui luy apparust et qui la marqua.
I. Que c’est qu’elle dict ? — R. Qu’elle se recommanda à Dieu et qu’elle ne luy dict rien.
I. En quelle forme ceste ombre luy apparust ? — R. Que c’estoit en la figure d’un homme.
I. Si c’estoit en plein jour ? — R. Quouy.
Exhortée à confesser franchement son crime et quand elle s’est donnée au diable.
R. Qu’elle a dict tout ce qu’il luy est arrivé et quelle ne veust pas faire tort à la justice en luy disant des mensonges.
I. Si ladite ombre ne s’estoit pas apparue à elle autrefois ? — R. Quand autrefois en venant de Cologni estant seule il y eust quelque chose qui luy parlast.
I. Que c’est qu’il luy dict ? — R. Qu’elle n’entendist rien mais seulement qu’il la poussa comme pour la jetter par terre.
I. Comment estoit ladite ombre ? — R. Que c’estoit comme la forme d’un gros chien.
I. S’il y a longtemps ? — R. Qu’il y a demi-an.
I. S’il la poussa par derrière ? — R. Que ce fust par derrière.
I. Que c’est qu’elle dict ? — R. Qu’elle ne dict rien sinon qu’elle se recommanda à Dieu après quoy ladite ombre disparust.
I. Si cest esprict malin ne la pas sollicitée à se donner à luy ? — R. Quouy.
I. Quand ce fust ? — R. Qu’il y a six mois lorsque ceste ombre en forme de chien luy apparust.
I. Que c’est que le Diable luy dict ? — R. Qu’il luy dict qu’elle n’auroit jamais faute de rien et qu’elle se donnast à luy.
venoit du bois des frères au bas de Chastelaine dans le grand chemin.
I. Si elle avoit quelque fascherie ? — R. Qu’elle estoit faschée de ce qu’une femme cestoit querellée avec elle.
I. Que c’est qu’elle respondit à la demande que le Diable luy fist ? — R. Qu’elle se donnoit à luy.
I. Si elle eust pas peur quand elle vist ladite ombre ? — R. Quouy.
I. Si ladite ombre luy dict pas qu’elle estoit le Diable ? — R. Quouy.
I. Que c’est qu’elle respondit ? — R. Que si elle eust esté bien advisée elle l’eust chassé bien loing de soy et quelle demande pardon à Dieu de sa faute.
I. S’il est vray qu’aussitost que ce diable se fust desclaré elle se donna à luy ? — R. Quouy.
1. Comment elle se donna à luy et en quels termes ? — R. Qu’elle dict : je me donne à toy.
I. S’il n’est pas vray qu’alors il la marqua en la lèvre ? — R. Quouy.
I. Si elle ne le sentist pas ? — R. Quouy et sentist de mesme comme si c’eust esté avec une haleine d’un cordonnier.
I. Si elle sentist quand les chirurgiens la visitèrent ? — R. Quouy et que c’est en la lèvre supérieure du costé droict.
I. D’où est venue la marque qu’elle a à la cuisse ? — R. Que pour celle là elle ne scait comment elle luy a esté faite.
droicte ? — R. Que ce fust au même temps qu’il la marqua à la lèvre et quelle sentist la mesme piquure.
I. Si elle se despouilla pas pour ce subject ? — R. Que non.
I. Si l’ombre demeura longtemps avec elle ? — R. Que non et quelle ne fist que passer.
I. Depuis quel temps le Diable a commencé de la solliciter ? — R. Quelle ne veust pas dire de mensonge et que ce fust en même temps et lors quelle a dict ci devant.
I. Que représentoit ceste ombre ? — R. Que c’estoit en la forme d’une grosse beste, comme d’un gros chien.
I. En quelle saison ? — R. Que c’estoit au printemps à une heure après midi.
I. Si elle s’arresta ? — R. Que non et que l’ombre l’accompagna quelque temps marchant à son costé.
I. Avec quelle femme elles se sont faschées ? — R. Quelle s’estoit battue avec la femme defuncte du bon valet accause quelle disoit quelle luy avoit perdu du linge, ce qui n’estoit pas vray.
I. Si le Diable ne luy parla pas de ladite querelle ? — R. Que non et quelle aussi ne luy en parla pas.
I. Que cest qu’il luy promist ? — R. Rien sinon qu’elle n’auroit jamais besoing de rien.
I. Que cest quelle luy promist et luy demanda ? — R. Rien sinon quelle se donna à luy.
I. En quel lieu elle vist le diable la seconde fois ?
lièvre rouge et qu’il ne la poussa point et ne luy dict rien mais quelle eust grand peur.
I. Si l’esprict malin ne la jamais sollicitée à faire du mal ? — R. Que non et que jamais il ne luy a faict faire mal (elle nie ensuite avoir donné du mal aux personnes possédées ou malades).
I. Si le Diable luy fist pas renoncer à son créateur son baptesme et sa part de Paradis ? — R. Que non.
I. Si ceste ombre ne luy estoit pas apparu dans les prisons pour la divertir et confesser ? — R. Que non.
I. Si elle n’a jamais esté à la Synagogue ? — R. Que non.
I. Si elle n’a point cogneue d’autre sorcier ? — R. Que non.
Estant assise sur la sellette et liée.
Exhortée de dire la vérité. — R. L’avoir dite.
I. S’il n’y a pas plus d’un an quelle s’est donnée au Diable ? — R. Sestre trompée au temps et qu’il y a deux ans quelle sest donnée au Diable.
I. Si le malin esprict l’a sollicitée à faire du mai ? — R. Quouy.
I. Si cest pas lors qu’il luy apparust la première fois ? — R. Quouy.
I. S’il ne luy bailloit point de poudre ou graisse ? — R. Que non.
I. Si le Diable luy a dict quelle fist mourir quelqu’un ? — R. Quouy mais qu’il ne luy indiquoit
pomme mais quelle ne la voulust pas que cestoit un matin avant jour au Moulard (Molard, place dans la ville de Genève).
I. Comment estoit la dite pomme ? — R. Quelle estoit toute blanche.
I. En quelle figure il estoit lors qu’il luy porta ladite pomme ? — R. Qu’il estoit comme un asne.
I. Combien il y a de temps ? — R. Quatre ou cinq mois.
Advoue que le Diable luy avoit baillé des drogues pour faire du mal et incontinent après a nié d’avoir fait aucun mal ni receu aucune chose pour mal faire et qu’il luy a présenté une pomme mais qu’elle ne l’a pas prise.
I. Si le Diable ne s’estoit jamais apparu en forme d’homme ? — R. Que non.
I. S’il ne luy a jamais demandé d’avoir sa compagnie et si jamais il ne l’a heue ? — R. Que non.
I. Si elle n’a pas demandé pardon à Dieu de sa faute ? — R. Quouy et qu’elle le demandera toujours.
Ramenée en la chambre criminelle soubs promesse de dire la vérité.
A dict que le diable la sollicitée de bailler du mal à des gens et à des bestes et pour cet effet luy présenta au Moulard une pomme mais qu’elle ne la prist pas. Après a adjousté qu’il s’estoit apparu deux fois au Moulard et que la dernière fois il avoit la figure d’un homme.
R. Quelle en bailla à la fille de Valin par le moyen d’une pomme qu’elle trouva en sa pochette qu’elle croit que l’esprict malin avoit mise et que ladite Valin luy avoit fait douleur.
I. Quelle douleur ? — R. Quelle ne peust dire autre chose.
I. Si elle n’a pas aussi donné du mal à la fille d’Elisabeth Royaume ? — R. Que non et ne scait qui luy a baillé et après a dict que le diable la sollicitée de bailler les démons et qu’ensuitte elle les bailla.
I. Comment ? — R. Qu’elle n’en scait rien.
I. Si elle ne luy a pas donné du vin à boire dans un goubelet ? — R. Quouy mais qu’elle ne scait pas si alors les démons entrèrent en ladite Royaume.
I. Si elle mist quelque chose dans le vin que beust ladite Royaume ? — R. Qu’elle y mist de la pouldre que le diable luy avoit baillé lorsqu’il s’apparust à elle au Moulard.
I. Comment elle fist pour mettre ladite poudre ? — R. Qu’elle l’avoit dans une boitte en sa pochette d’où elle la tira pour la mettre dans ledit goubelet.
Ramenée et mise derechef sur la sellette et liée ;
Exhortée de dire la vérité et desclarer comment elle s’est donnée au diable et quand ? — R. Qu’il y a deux ans en revenant du bois que le diable sapparu à elle comme une ombre.
I. S’il ne luy dict pas quelle donna du mal à quelcun ? — R. Quouy à la Valin et à la Royaume.
I. Quelle a faict du reste de la pouldre quelle mist dans le goubelet de la Royaume ? — R. Qu’il n’en resta point quelle ly mist toute.
I. Pourquoy elle luy bailla ladite poudre ? — R. Que c’estoit pour obéir au diable qui l’en sollicitoit sans que ladite Royaume luy en eust donné subject.
I. Si elle n’a pas baillé du mal à la Malbuisson et au fils de Borgey ? — R. Que non.